**Filip Pyrochta** (s. 24. kesäkuuta 1996 Třebíč, Tšekki) on tšekkiläinen jääkiekkopuolustaja.

Ura
---

### Seuraura

Pyrochta on SK Horácká Slavia Třebíčin kasvatti. Hän siirtyi 14-vuotiaana HC Liberecin organisaatioon kaudeksi 2010–2011. Kaudella 2011–2012 Pyrochta voitti koko Tšekin C-nuorten sarjan puolustajien piste- ja syöttöpörssin tehoilla 14+19=33. Hän pelasi ison osan samasta kaudesta myös Liberecin B-nuorissa, joiden tehokkain puolustaja Pyrochta oli tehoilla 10+9=19. Hän voitti myös joukkueen sisäisen tehotilaston lukemalla +20. Kaudella 2012–2013 Pyrochta debytoi kauden aikana myös miesten peleissä vain 16-vuotiaana pelattuaan lainalla Tšekin toiseksi korkeimmalla sarjatasolla 1. česká hokejová ligan HC Benátky nad Jizerou yhden runkosarja- ja neljä playoff-ottelua tehden niissä yhden syöttöpisteen.

Dinamo Riika varasi Pyrochtan toisella kierroksella 39. pelaajana KHL:n varaustilaisuudessa 2013. Hän pelasi Liberecin Extraliga-joukkueessa European Trophyssa vain 17-vuotiaana 20. elokuuta 2013 sveitsiläistä SC Berniä vastaan. Ottelu jäi Pyrochtalle kauden 2013–2014 ainoaksi sarjaotteluksi seuran miesten joukkueessa. Hän pelasi suurimman osan kaudestaan lainalla 1. ligan HC Benátky nad Jizeroussa, jossa Pyrochta pelasi 38 runkosarjaottelua tehopistein 1+5=6 ja kuusi playoff-ottelua ilman tehopisteitä. Hän vahvisti myös Liberecin A- ja B-nuoria. Pyrochta jakoi koko Tšekin B-nuorten sarjan pudotuspelien tehotilaston voiton joukkuetoverinsa Michael Klingerin kanssa lukemalla +10. Hän voitti kauden päätteeksi sarjan mestaruuden.

QMJHL-joukkue Victoriaville Tigres varasi Pyrochtan 23. pelaajana CHL:n varaustilaisuudessa 2014. Hän siirtyi joukkueeseen kaudeksi 2014–2015. Pyrochta teki runkosarjassa tehot 9+22=31. Hän oli Tigresin eniten maaleja tehnyt puolustaja. Kesken kauden 2015–2016 Pyrochta kaupattiin Val-d’Or Foreursiin.

Kaudeksi 2016–2017 Pyrochta palasi kotimaahansa ja siirtyi HC Liberecin Extraliga-joukkueeseen. Hän teki Extraliga-debyyttinsä runkosarjan viidennellä kierroksella 20. syyskuuta 2016 HC Plzeňiä vastaan. Pyrochta merkittiin Liberecin kolmospuolustajapariin Lukáš Dernerin viereen. Hän sai ottelussa jääaikaa 14.46 minuuttia. Pyrochta teki ottelussa myös Extraliga-uransa avausmaalin. Hän pelasi liigassa tulokaskautensa aikana kaikkiaan 43 runkosarjaottelua tehopistein 2+4=6 ja 11 playoff-ottelua tehden yhden syöttöpisteen. Pyrochta voitti kauden päätteeksi hopeaa. Hän pelasi myös viisi Mestarien liigan ottelua ilman tehopisteitä. Pyrochta pelasi ison osan kaudestaan myös lainalla 1. ligan HC Benátky nad Jizeroussa, jossa hän pelasi 22 ottelua. Kaudella 2017–2018 Pyrochta teki Extraligan runkosarjassa 12 tehopistettä, mutta pudotuspeleissä hän teki kymmenessä ottelussa kahdeksan syöttöpistettä, joilla Pyrochta oli Liberecin paras syöttäjä.

Toukokuussa 2018 NHL-varaamaton Pyrochta teki kaksivuotisen tulokassopimuksen Nashville Predatorsin kanssa. Hän aloitti kauden 2019–2020 AHL-joukkue Milwaukee Admiralsissa, jossa Pyrochta pelasi 30 runkosarjaottelua tehden neljä syöttöpistettä, kunnes tammikuussa 2020 hänet lähetettiin ECHL-joukkue Atlanta Gladiatorsiin. Pyrochta pelasi siellä 21 runkosarjaottelua tehopistein 2+7=9, kunnes koronaviruspandemia keskeytti kauden maaliskuussa. Toukokuussa Predators asetti hänet ehdottomalle siirtolistalle. Koska mikään toinen NHL-seura ei napannut Pyrochtaa vuorokauden kuluessa, hänen sopimuksensa purettiin.

Kaudeksi 2019–2020 Pyrochta palasi jälleen kotimaahansa ja siirtyi HC Kometa Brnoon. Hän teki Extraligan yhden kauden piste-ennätyksensä tehoilla 3+13=16. Kesken kauden 2020–2021, tammikuussa 2021 Kometa vuokrasi Pyrochtan loppukaudeksi HC Vítkoviceen.

Pyrochta siirtyi kaudeksi 2021–2022 1+1-vuotisella sopimuksella SM-liigajoukkue Saimaan Palloon. Seura päätti lopulta olla käyttämättä hänen sopimuksessaan ollutta optiota ja Pyrochtan sopimus purettiin helmikuussa 2022, jolloin hän siirtyi loppukauden kattavalla sopimuksella Ruotsin SHL-liigan Luleå HF:ään. Pyrochta voitti siellä kauden päätteeksi hopeaa. Kesäkuussa hän teki Luulajan kanssa vuoden mittaisen jatkosopimuksen.

### Maajoukkueura

Pyrochta pelasi alle 18-vuotiaiden MM-kilpailuissa vuosina 2013 ja 2014, joista jälkimmäisessä turnauksessa hän toimi Tšekin varakapteenina. Puolivälieräottelussa Venäjää vastaan Pyrochta sai syöttöpisteen Jakub Vránan tekemään 3–2-voittomaaliin jatkoajalla ajassa 65.55 ja se ratkaisi Tšekille välieräpaikan. Joukkueen turnaus päättyi hopeaan. Valmentajat valitsivat Pyrochtan Tšekin turnauksen yhdeksi kolmesta parhaasta pelaajasta. Hänet valittiin myös Sveitsiä vastaan pelatun alkulohkon ottelun päätteeksi joukkueensa ottelun parhaaksi pelaajaksi. Pyrochta valittiin myös Tšekin alle 20-vuotiaiden alustavaan MM-joukkueeseen vuoden 2016 turnaukseen, mutta hän ei lopulta kuitenkaan päässyt pelaamaan turnauksessa.

Pyrochta pelasi myös Ivan Hlinkan muistoturnauksessa vuonna 2013, jolloin hän toimi Tšekin varakapteenina ja voitti pronssia. Pyrochta pelasi myös World Junior A Challengessa vuosina 2012 ja 2013. Yhteensä hän on pelannut 15 nuorten ja 66 poikien maaottelua.

Tšekin A-maajoukkueessa Pyrochta on pelannut 21 ottelua tehden kaksi syöttöpistettä. Hän teki A-maajoukkuedebyyttinsä 23. elokuuta 2017 Třinecissä pelatussa harjoitusottelussa Slovakiaa vastaan. Pyrochta merkittiin Tšekin kakkospuolustajapariin David Musilin viereen. Hän putosi viimeisten joukossa Tšekin lopullisesta MM-kisajoukkueesta vuoden 2018 turnaukseen.

Pelityyli
---------

Pyrochta on pitänyt itseään enemmän hyökkäävänä kuin puolustavana puolustajana. Hän tykkää omien sanojensa mukaan tukea hyökkäyksiä ja kokee olevansa hyvä luistelija. SaiPan toimitusjohtaja Jussi Markkasen mukaan Pyrochta on isokokoinen ja luisteluvoimainen puolustaja, joka ei kaihda kamppailutilanteita ja kykenee pelaamaan kaikissa tilanteissa. Markkasen mukaan hänellä on myös hyvät syöttötaidot.

Pyrochtaa on verrattu pelityyliltään Marek Židlickýyn.

Tilastot
--------

|   |   | Runkosarja |   | Pudotuspelit |   | Arvokisat |
| --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM | Turnaus | O | M | S | Pist. | RM |
| 2012–2013 | HC Liberec | Tšekki U20 | 38 | 4 | 11 | 15 | 28 | 5 | 0 | 2 | 2 | 2 | U18 | 5 | 0 | 1 | 1 | 2 |
|  | HC Benátky nad Jizerou | Tšekki I | 1 | 0 | 0 | 0 | 2 | – | – | – | – | – |
| 2013–2014 | HC Liberec | Tšekki U20 | 11 | 3 | 9 | 12 | 6 | 4 | 1 | 1 | 2 | 22 | U18 | 7 | 1 | 2 | 3 | 0 |
|  | HC Benátky nad Jizerou | Tšekki I | 38 | 1 | 5 | 6 | 26 | 6 | 0 | 0 | 0 | 4 |
| 2014–2015 | Victoriaville Tigres | QMJHL | 68 | 9 | 22 | 31 | 39 | 4 | 0 | 1 | 1 | 2 |
| 2015–2016 | Victoriaville Tigres | QMJHL | 30 | 1 | 14 | 15 | 14 | – | – | – | – | – |
|  | Val-d’Or Foreurs | QMJHL | 31 | 3 | 11 | 14 | 8 | 6 | 0 | 1 | 1 | 0 |
| 2016–2017 | HC Liberec | ČEL | 43 | 2 | 4 | 6 | 10 | 11 | 0 | 1 | 1 | 0 |
|  | HC Benátky nad Jizerou | Tšekki I | 22 | 5 | 7 | 12 | 18 | – | – | – | – | – |
| 2017–2018 | HC Liberec | ČEL | 42 | 3 | 9 | 12 | 20 | 10 | 0 | 8 | 8 | 2 |
|  | HC Benátky nad Jizerou | Tšekki I | 12 | 3 | 4 | 7 | 44 | – | – | – | – | – |
| 2018–2019 | Milwaukee Admirals | AHL | 30 | 0 | 4 | 4 | 0 | – | – | – | – | – |
|  | Atlanta Gladiators | ECHL | 21 | 2 | 7 | 9 | 8 | – | – | – | – | – |
| 2019–2020 | HC Kometa Brno | ČEL | 50 | 3 | 13 | 16 | 10 | – | – | – | – | – |
| 2020–2021 | HC Kometa Brno | ČEL | 23 | 0 | 3 | 3 | 2 | – | – | – | – | – |
|  | HC Vítkovice | ČEL | 25 | 2 | 8 | 10 | 16 | 5 | 0 | 0 | 0 | 4 |
| 2021–2022 | SaiPa | SM-liiga | 43 | 1 | 7 | 8 | 10 | – | – | – | – | – |
|  | Luleå HF | SHL | 13 | 1 | 1 | 2 | 2 | 17 | 0 | 1 | 1 | 4 |
| 2022–2023 | Luleå HF | SHL | 52 | 2 | 4 | 6 | 6 | 10 | 1 | 1 | 2 | 2 |
| 4 kautta | yhteensä | ČEL | 183 | 10 | 37 | 47 | 58 | 26 | 0 | 9 | 9 | 6 |
| 2 kautta | yhteensä | SHL | 65 | 3 | 5 | 8 | 8 | 27 | 1 | 2 | 3 | 6 |
| 1 kausi | yhteensä | SM-liiga | 43 | 1 | 7 | 8 | 10 | – | – | – | – | – |
| 1 kausi | yhteensä | AHL | 30 | 0 | 4 | 4 | 0 | – | – | – | – | – |
| 1 kausi | yhteensä | ECHL | 21 | 2 | 7 | 9 | 8 | – | – | – | – | – |

Lähteet
-------

* Filip Pyrochta The Internet Hockey Databasessa (englanniksi)
* Filip Pyrochta Eurohockey-sivustolla (englanniksi)
* Filip Pyrochta *Elite Prospects*. Everysport Media Group AB.  (englanniksi)

### Viitteet

1. 1 2 3 4 5 6 7 8 9 10  Filip Pyrochta *Elite Prospects*. Everysport Media Group AB.  (englanniksi)
2. ↑  Elite Prospects - Bili Tygri Liberec U18 *eliteprospects.com*. Everysport Media Group AB. Viitattu 19.7.2021. (englanniksi)
3. ↑  Game detail: 20 Aug 2013, Bili Tygri Liberec - SC Bern *Eurohockey.com*.  20.8.2013. European Ice Hockey Online AB & eSports.cz s.r.o. Viitattu 19.7.2021. (englanniksi)
4. ↑  Elite Prospects - Czech U18 Stats 2013-2014 *eliteprospects.com*. Everysport Media Group AB. Viitattu 19.7.2021. (englanniksi)
5. ↑  Elite Prospects - Victoriaville Tigres *eliteprospects.com*. Everysport Media Group AB. Viitattu 19.7.2021. (englanniksi)
6. ↑  Bagar, Adam: Pešánovi pomůže Mlejnek, Liberec posílí Bližňák, Vantuch a Pyrochta *Hokej.cz*.  30.5.2016. BPA sport marketing a.s. ve spolupráci s eSports.cz, s.r.o. Viitattu 19.7.2021. (tšekiksi)
7. ↑  Rozestavení: Bílí Tygři Liberec - HC Škoda Plzeň, 20.09.2016 *Hokej.cz*.  20.9.2016. BPA sport marketing a.s. ve spolupráci s eSports.cz, s.r.o. Viitattu 19.7.2021. (tšekiksi)
8. ↑  Bílí Tygři Liberec - HC Škoda Plzeň, 20.09.2016 *Hokej.cz*.  20.9.2016. BPA sport marketing a.s. ve spolupráci s eSports.cz, s.r.o. Viitattu 19.7.2021. (tšekiksi)
9. ↑  Elite Prospects - Bili Tygri Liberec *eliteprospects.com*. Everysport Media Group AB. Viitattu 19.7.2021. (englanniksi)
10. ↑  Predators Sign Defenseman Filip Pyrochta *nhl.com/predators*.  7.5.2018. Nashville, Tenn.:  Nashville Predators. Viitattu 19.7.2021. (englanniksi)
11. ↑  Filip Pyrochta Stats, Profile, Bio, Analysis and More *sportsofrecaster.com*. XML Team Solutions, LLC. Viitattu 19.7.2021. (englanniksi)
12. ↑  Zajíček, Roman: Zámoří mi dalo hodně do života, ale rozhodl jsem se pro návrat domů, přiznává Filip Pyrochta *hc-kometa.cz*.  28.5.2019. Brno:  KOMETA GROUP, a.s. Viitattu 19.7.2021. (tšekiksi)
13. ↑  Z Brna do Vítkovic přichází obránce Filip Pyrochta *hc-vitkovice.cz*.  7.1.2021. HC VÍTKOVICE RIDERA A.S. Viitattu 19.7.2021. (tšekiksi)
14. 1 2  Tsekkipuolustaja Filip Pyrochta vahvistaa SaiPaa. *saipa.fi*.  17.6.2021. Liiga-SaiPa Oy. Viitattu 19.7.2021.
15. ↑  SaiPa menettää toisenkin ulkomaalaispelurinsa − Filip Pyrochta matkaa Ruotsiin *Jatkoaika.com*.  15.2.2022. Jatkoaika r.y. Viitattu 18.2.2022.
16. ↑  Alatalo, Joni: SaiPasta kesken kauden lähtenyt puolustaja allekirjoitti jatkosopimuksen Ruotsin huippuseuran kanssa *suomikiekko.com*.  3.6.2022. Nordic Sport Media. Viitattu 26.8.2022.
17. ↑  GAME SUMMARY (pdf) *stats.iihf.com*.  24.4.2014. IIHF. Viitattu 19.7.2021. (englanniksi)
18. ↑  BEST PLAYER OF THE GAME SELECTED BY THE TEAM (pdf) *stats.iihf.com*.  27.4.2014. IIHF. Viitattu 19.7.2021. (englanniksi)
19. ↑  CZE - Czech Republic *worldjunior2016.com*.  22.12.2015. IIHF. Viitattu 19.7.2021. (englanniksi)
20. ↑  Česko - Slovenko *isport.blesk.cz*.  23.8.2017. CZECH NEWS CENTER a.s. Viitattu 19.7.2021. (tšekiksi)
21. ↑  Obránci David Musil a Filip Pyrochta si na mistrovství světa nezahrají, jedou domů *irozhlas.cz*.  6.5.2018. Český rozhlas. Viitattu 19.7.2021. (tšekiksi)
22. ↑  Filip Pyrochta - Hockey's Future *hockeysfuture.com*.  27.4.2014. CraveOnline Media, LLC, an Evolve Media, LLC company. Viitattu 19.7.2021. (englanniksi)